b'\n_START_ARTICLE_\nErnst Karl Abbe\n_START_SECTION_\n\xc5\xbdivljenje\n_START_PARAGRAPH_\nAbbe se je rodil v Eisenachu, v veliki kne\xc5\xbeevini Sachsen-Weimar-Eisenach, dandana\xc5\xa1nji Turingiji. Izhajal je iz skromnih razmer \xe2\x80\x94 njegov o\xc4\x8de je bil delovodja v tkalnici. Ob podpori o\xc4\x8detovega delodajalca je lahko obiskoval srednjo \xc5\xa1olo in s precej dobrimi ocenami izpolnil splo\xc5\xa1ne pogoje za vpis na univerzo. Ob koncu srednje \xc5\xa1ole je bilo \xc5\xbee jasno \xc4\x8dutiti njegovo nadarjenost za znanost in pa njegovo mo\xc4\x8dno voljo. Tako se je kljub zaostrenim denarnim okoli\xc5\xa1\xc4\x8dinam v dru\xc5\xbeini, njegov o\xc4\x8de odlo\xc4\x8dil, da sina podpre pri \xc5\xa1tudiju na univerzah v Jeni (1857\xe2\x80\x941859) in G\xc3\xb6ttingenu (1859\xe2\x80\x941861). Med svojim \xc4\x8dasom kot \xc5\xa1tudent, si je z in\xc5\xa1trukcijami pomagal izbolj\xc5\xa1ati svoje dohodke. O\xc4\x8detov delodajalec ga je \xc5\xa1e naprej finan\xc4\x8dno podpiral. _NEWLINE_23. marca 1861 je pridobil naslov doktorja filozofije v G\xc3\xb6ttingenu. Obranjeni disertaciji sta sledili dve kratki zaposlitvi, v Observatoriju v G\xc3\xb6ttingenu in pri Physikalischer Verein v Frankfurtu na Majni (tj. pri zdru\xc5\xbeenju dr\xc5\xbeavljanov, ki se zanimajo za fiziko in kemijo -  ustanovil ga je Goethe leta 1824 in \xc5\xa1e vedno obstaja tudi danes). Dne 8. avgusta 1863 je pridobil na univerzi v Jeni naziv univerzitetnega predavatelja. Leta 1870 je sprejel mesto izrednega profesorja za fiziko in matematiko v Jeni. Leta 1871 je poro\xc4\x8dil Elso Snell, h\xc4\x8derko matematika in fizika Karla Snella, enega od svojih u\xc4\x8diteljev. 1878 je postal predstojnik astronomskih in meteorolo\xc5\xa1kih observatorijev v Jeni. Leta 1889 je postal \xc4\x8dlan Bavarske akademije znanosti in umetnosti. Bil je tudi \xc4\x8dlan Sa\xc5\xa1ke akademije znanosti. Leta 1891 so ga oprostili u\xc4\x8dnih obveznosti na Jenski univerzi.\n_START_SECTION_\nPoimenovanja\n_START_PARAGRAPH_\nPo njem se imenuje krater Abbe na Luni in asteroid glavnega pasu 5224 Abbe.'